CELEX: 62008CN0161
Language: lv
Date: 2008-04-18 00:00:00
Title: Lieta C-161/08: Lūgums sniegt prejudiciālu nolēmumu — Izteikts ar Hof van beroep te Antwerpen (Beļģija) 2008. gada 18. aprīlī rīkojumu — Internationaal Verhuis- en Transportbedrijf Jan de Lely / Beļģijas valsts

19.7.2008   
            
            
               LV
            
            
               Eiropas Savienības Oficiālais Vēstnesis
            
            
               C 183/10
            
         Lūgums sniegt prejudiciālu nolēmumu — Izteikts ar Hof van beroep te Antwerpen (Beļģija) 2008. gada 18. aprīlī rīkojumu — Internationaal Verhuis- en Transportbedrijf Jan de Lely/ Beļģijas valsts
   (Lieta C-161/08)
   (2008/C 183/19)
   Tiesvedības valoda — holandiešu
   Iesniedzējtiesa
   
      Hof van beroep te Antwerpen (Beļģija)
   Lietas dalībnieki pamata procesā
   
      Prasītāja: Internationaal Verhuis- en Transportbedrijf Jan de Lely
   
   
      Atbildētājs: Belgische Staat
   
   Prejudiciālie jautājumi
   
               1)
            
            
               Vai Komisijas 1991. gada 12. jūnija Regulas (EEK) Nr. 1593/91 (1) 2. panta 1. punkts, aplūkojot to kopsakarā ar 1975. gada 14. novembra Konvencijas par starptautiskajiem preču pārvadājumiem, izmantojot TIR karneti (TIR konvencija) 11. panta 1. punktu, ir jāinterpretē tādējādi, ka TIR konvencijas 11. panta 1. punktā noteiktais noilguma termiņš attiecas tikai uz galvotāju apvienību, taču ne uz karnetes turētāju, vai, attiecīgi, ka viena gada termiņa pārsniegšana pēc TIR karnetes pieņemšanas, ņemot vērā karnetes turētāju, ietekmē muitas parāda vai, attiecīgi, akcīzes nodokļu un īpašo akcīzes nodokļu piedzīšanu un viņa atbildību, un, ka viena gada termiņa pārsniegšana atceļ kompetento muitas iestāžu tiesības uz šī parāda noteikšanu?
            
         
               2)
            
            
               Vai Komisijas 1991. gada 12. jūnija Regulas (EEK) Nr. 1593/91 2. panta 2. un 3. punkts, aplūkojot to kopsakarā ar 1975. gada 14. novembra Konvencijas par starptautiskajiem preču pārvadājumiem, izmantojot TIR karneti (TIR konvencija) 11. panta 1. punktu, ir jāinterpretē tādējādi, ka tajā paredzētais termiņš attiecas tikai uz pārvadājuma regularitātes pierādīšanu, bet neattiecas uz vietas, kurā ir izdarīts nodarījums vai pārkāpums, pierādīšanu?
            
         
               3)
            
            
               Vai Komisijas 1991. gada 12. jūnija Regulas (EEK) Nr. 1593/91 2. panta 2. un 3. punkts, aplūkojot to kopsakarā ar 1975. gada 14. novembra Konvencijas par starptautiskajiem preču pārvadājumiem, izmantojot TIR karneti (TIR konvencija) 11. panta 1. un 2. punktu, ir jāinterpretē tādējādi, ka, ciktāl šajā punktā paredzētais termiņš attiecas arī uz vietas, kurā ir izdarīts nodarījums vai pārkāpums, pierādīšanu, šis termiņš nav noilguma termiņš un ka karnetes turētājs šos pierādījumus var vēl iesniegt arī pēc šī termiņa beigām?
            
         
      (1)  Komisijas 1991. gada 12. jūnija Regula (EEK) Nr. 1593/91, ar ko īsteno Padomes Regulu (EEK) Nr. 719/91 par TIR karnešu un ATA karnešu izmantošanu Kopienā par tranzīta dokumentiem (OV L 148, 11. lpp.).